open-index/open-wikipedia-markdown huggingface dataset:
2013 m. Europos krepšinio čempionatas

**2013 m. Europos krepšinio čempionatas** – 38-tas Europos krepšinio čempionatas, kuris vyko Slovėnijoje 2013 m. rugsėjo 4–22 dienomis. Kaip ir 2011 m. čempionate Lietuvoje, jame taip pat dalyvavo 24 komandos.

Iš pradžių organizuoti čempionatą norą pareiškė 6 šalys – Bosnija ir Hercegovina, Kroatija, Čekija, Vokietija, Italija ir Slovėnija. 2010 m. rugsėjo 5 d. kandidatų skaičius sumažėjo iki dviejų – Italijos ir Slovėnijos. Spalio 15 d. Italija paskelbė pasitraukianti iš konkurso, tokiu būdu čempionato rengėja tapo Slovėnija. Oficialiai tai buvo paskelbta 2010 m. gruodžio 5 d. Miunchene. Čempionatas vyko keturiuose šalies miestuose – Celjėje, Jesenicėje, Koperyje ir sostinėje Liublianoje.

## Dalyviai

„EuroBasket 2013“ turnyre dalyvavo 24 rinktinės. Iš viso buvo sužaista 90 rungtynių. Rugsėjo 4–22 d. komandos kovojo ne tik dėl medalių, bet ir dėl kelialapių į 2014 m. pasaulio krepšinio čempionatą

## Burtai
EuroBasket 2013 burtai buvo traukiami 2012 m. lapkričio 18 d., paskirstant rinktines į keturias grupes po šešias komandas.
Grupių etapo rungtynės buvo žaidžiamos Celjėje, Jesenicėje, Koperyje ir šalies sostinėje Liublianoje. Antrasis ir finalinis etapai vyko Liublianoje.

Prieš burtų traukimą, rinktinės atitinkamai pagal pasirodymą 2011 m. Europos krepšinio čempionate suskirstytos į šešis pajėgumo krepšelius po keturias komandas.

## Pirmasis etapas

### A grupė





### B grupė





### C grupė





### D grupė





## Antrasis etapas
Į šį etapą pateko po tris geriausias komandas iš kiekvienos pirmojo etapo grupės. Keturios geriausios komandos iš kiekvienos antrojo etapo grupės patenka į ketvirtfinalius.

### E grupė





### F grupė





## Atkrintamosios varžybos

### Dėl 5–8 vietų

### Ketvirtfinaliai

### Kvalifikacija dėl 5–8 vietų

### Pusfinaliai

### Rungtynės dėl 7–8 vietų

### Rungtynės dėl 5–6 vietų

### Rungtynės dėl 3–4 vietų

### Finalas

## Vietos

## Ekonomika
Čempionato transliacijas stebėjo iki 182 mln. žiūrovų. Akredituoti 1400 žiniasklaidos atstovai. Įvairiais skaičiavimais Eurobasket 2013 rengimas Slovėnijos ekonomikai atnešė 32 milijonų eurų naudą. Tai tris kartus mažesnis naudingumas palyginus su Eurobasket 2011 vykusiame Lietuvoje.

## Šaltiniai
Ũ

**Ũ** ir **ũ** (*u su [[tildė|tilde]]*) – modifikuota lotyniškos abėcėlės raidė U.

Dažniausiai sutinkama gvaranių bei kitose tupių-gvaranių kalbose, nauruiečių kalboje, kur reiškia nosinį garsą *un*. Tokį patį garsą žymi ir portugalų kalboje, tačiau nėra oficiali šios kalbos abėcėlės raidė. Ũ dar naudojama vietnamiečių kalboje ir viename iš vodų abėcėlės variantų (žymi garsą ы).

## Kodai
Ỹ

**Ỹ** ir **ỹ** (*i ilgoji su [[tildė|tilde]]*) – modifikuota lotyniškos abėcėlės raidė Y.

Dažniausiai sutinkama gvaranių bei kitose tupių-gvaranių kalbose, kur žymi garsą [ɨ̃]. Tai gerklinis nosinis balsis, tariamas kaip rusų ы, tačiau per nosį. Vietnamiečių kalboje ši raidė žymi kylantį, bet nutrauktą garsą y.

## Kodai
Ñ

**Ñ** ir **ñ** (*n su [[tildė|tilde]]*) – modifikuota lotyniškos abėcėlės raidė N.

Žymi nosinį garsą [ɲ]. Tai dvidešimt penktoji raidė ispanų kalbos abėcėlėje ir yra vadinama *eñe* (tariama *enje*). Taip pat naudojama kitose su ispanų kalba ar kultūra susijusiose kalbose: galisų, baskų, filipiniečių, čamorų, gvaranių, mapudungunų, kečujų, aimarų ir daug kitų (ypač Lotynų Amerikoje, Filipinuose). Dar naudojama bretonų, Krymo totorių, mandinkų kalbose.

Raidė Ñ išsivystė iš lotynų *nn*: pvz., lotynų ANNVS tapo ispanų año. Kitose romanų kalbose nosinė n žymima raidžių junginiais – portugalų kalboje *nh,* katalonų *ny*, prancūzų ir italų *gn*. Lenkų kalboje šį garsą atitinka raidė ń, čekų ir slovakų – ň, vengrų – ny.

Ñ yra tapusi ispanų kalbos simboliu, ispaniško identiteto dalimi, ši raidė yra žodyje *Español*, reiškiančiame ispanų kalbą.

## Kodai
Õ

**Õ** ir **õ** (*o su [[tildė|tilde]]*) – modifikuota lotyniškos abėcėlės raidė O.

Estų, veru, lyvių kalbose ši raidė žymi garsą [ɤ], kuris atitinka uždarą gerklinį balsį (kaip rusų ы). Portugalų, gvaranių bei kai kuriose kitose tupių-gvaranių kalbose raidė õ žymi nosinį garsą [õ], kuris tariamas panašiai kaip dvigarsis *on*. Vietnamiečių kalboje ši raidė žymi garsą [ɔ].

Raide Õ neretai klaidingai atvaizduojama vengrų raidė Ő.

## Kodai
Belgijos kariniai laipsniai

**Belgijos kariniai laipsniai** – Belgijos ginkluotųjų pajėgų kariniai laipsniai.

## Karininkai
Lentelėje su santrumpa LGP užrašytas atitikmuo Lietuvos ginkluotosiose pajėgose. 

**Pastabos**:
* Aukščiausias karo policijos laipsnis yra pulkininkas.
* 2002 m. buvo įsteigti laivyno admirolo ir oro pajėgų generolo laipsniai.

## Puskarininkiai
Lentelėje su santrumpa LGP užrašytas atitikmuo Lietuvos ginkluotosiose pajėgose. Atitikmenys paimti iš naujos Lietuvos karinių laipsnių sistemos.

## Savanoriai

## Nuorodos
2010 m. JAV gyventojų surašymas

**2010 metų JAV gyventojų surašymas** buvo 23-iasis gyventojų surašymas, vykdytas Jungtinių Amerikos Valstijų teritorijoje. Surašymas prasidėjo 2010 metų balandžio 1 dieną. Pagrindinis šio surašymo tikslas buvo gauti kuo tikslesnius duomenis. Tam tikslui įgyvendinti buvo pasitelkta 63 500 interviuotojų pagalba. Pagal surašymo duomenis, JAV gyventojų skaičius siekia 308 745 538 žmonių. Tai 9,7 procentai daugiau nei nustatyta 2000 metais vykusiame gyventojų surašyme. Didžiausias procentinis gyventojų augimas buvo užfiksuotas Nevados valstijoje, o Teksase buvo užfiksuotas didžiausias gyventojų prieaugis. Mičiganas - vientinelė JAV valstija, kurios gyventojų skaičius krito, o Kolumbijos apygardoje atvirkščiai pirmą kartą nuo 1950 metų buvo pastebėta teigiama gyventojų skaičiaus augimo dinamika. 

## Surašymo rezultatai





## Nuorodos
2010 m. JAV gyventojų surašymas
Emocinės investicijos

**Emocinės investicijos** () – alternatyvių investicijų rūšis.

Glaudžiai susijusios su privačiąja bankininkyste, skirtos turtingiems asmenims. Teikia galimybę išskaidyti vertybinių popierių portfelį, apsisaugoti nuo infliacijos rizikos.

**Emociniam turtui** () priskiriamos prabangos prekės. Pvz. automobiliai, laivai, jachtos ar lėktuvai. Arba vertybės, kaip meno kūriniai, antikvariniai daiktai, vynas, monetos, laikrodžiai, juvelyrika ir pan.

## Nuorodos
* Versus: Lūkesčiai - sveiko proto ribose 
* Wall Street Journal: Follow Your Heart?
* Forbes: The Passion Portfolio: Investments Of Love
Voveraičių senovės žemdirbystės vieta

**Voveraičių senovės žemdirbystės vieta** (valstybės saugoma kultūros vertybė: unikalus kodas 28714; senas registro kodas A1827; senas kultūros paminklų sąrašo Nr. AV528) – senovės žemdirbystės vieta centrinėje Kretingos rajono savivaldybės teritorijos dalyje, Voveraičių kaime (Kretingos seniūnija), 1,95 km į šiaurės rytus nuo kelių Kretinga – Salantai ir Šukė – Voveraičiai sankryžos, Pilsupio dešiniajame krante.

## Senovės žemdirbystės vieta
Aukštuma, apaugusi pušynu ir lapuočiais medžiais. Rytinėje dalyje išliko 10 akmenų krūsnių, o vakariniame pakraštyje – akmenų pylimas. Krūsnys labai suplokštėjusios, apardytos, 2–5 m skersmens, 0,1–0,2 m aukščio, pylimas – 100 m ilgio, 2,5–3 m pločio, 0,2 m aukščio.

Teritorijos plotas – 2,59 ha.

## Istorija
Buvusiose bendrosiose kaimo ganyklose yra buvę daugiau kaip 100 akmenų krūsnių. Po Lietuvos žemės reformos ganyklos atiteko Stepui Pabrėžai, kuris 1938 m. įdirbdamas plėšininę žemę, didžiąją dalį krūsnių nuardė, jas ardydamas rado anglių, pelenų, keramikos šukių.

1939 m. žvalgė Ignas Jablonskis, 1940 m. – Pranas Baleniūnas, 1959 m. – Juozas Mickevičius, 1984 m. – Mokslinė metodinė kultūros paminklų apsaugos taryba (turimų vadovas Romas Olišauskas), 2002 m. – Vilniaus universiteto ir Kretingos muziejaus archeologinė ekspedicija (tyrimų vadovas Algimantas Merkevičius). 1976 m. kartografavo Respublikinis žemėtvarkos projektavimo institutas, 1982 m. – Visasąjunginio žemės ūkio aerofotografinių tyrinėjimų instituto Vakarų filialas, 2003 m. – Kultūros paveldo centras.

1972–1984 m. – vietinės reikšmė archeologijos paminklas (Voveraičių pilkapiai, vad. Akmenų krūsnimis, AV528),, 2004 m. įrašyta į kultūros vertybių registro archeologinių vietų sąrašą (A1827), 2005 m. pripažinta valstybės saugoma kultūros vertybe.

## Šaltiniai
Natanas Grinblatas

**Natanas Grinblatas** (slapyvardis *Goren*, 1886 m. Vidžiai, Novoaleksandrovsko apskritis – 1956 m. Izraelis) – Lietuvos žurnalistas, redaktorius, rašytojas, literatūros kritikas.

## Biografija
Baigė Vilijampolės rabinų seminariją, Vytauto Didžiojo universiteto Humanitarinių mokslų fakultetą.

Mokytojavo Kauno žydų realinėje gimnazijoje. Žurnalistinį darbą pradėjo 1909 m. laikraščio „Kovenskij telegraf“ redakcijoje, vėliau rusų, žydų ir hebrajų kalbomis rašė Vilniaus, Maskvos ir Odesos spaudoje. Grįžęs į nepriklausomą Lietuvą, pradėjo redaguoti dienraštį „Idiše štime“ (). Redagavo hebrajų kalba leidžiamus savaitraščius „Hed–lito“ (*„Lietuvos aidas“*), Hatzofe (*„Apžvalga“*) ir Netivot (*„Taika“*), vėliau – „E Iomens“ (*„Mūsų pasaulis“*). 1930 m. priimtas į Lietuvos žurnalistų sąjungą. 1936 m. emigravo į Palestiną. Išleido romanų. 

## Bibliografija
* *Be’arov Yameiha*, Kaunas, 1935.
* *Mevakrim be-sifrutenu: kovets ma’amarin u-reshimot*. Hotsaat Gazit, Tel Aviv, 1943.

## Šaltiniai
Voveraičių senosios kapinės

**Voveraičių senosios kapinės**, vadinamos *Kapeliais, Maro kapeliais (Markapiais), Senkapiais*, – neveikiančios kapinės centrinėje Kretingos rajono savivaldybės teritorijos dalyje, Voveraičiuose (Kretingos seniūnija), 0,2 km į vakarus nuo kelio , dešiniajame Pilsupio krante. 

## Kapinės
Kapinėms priskirta teritorija stačiakampio plano, pailga šiaurės vakarų - pietryčių kryptimi, nuo 76 m (pietų pusėje) iki 89 m (šiaurės pusėje) ilgio ir nuo 50 m (rytų pusėje) iki 62 m (vakarų pusėje) pločio.
Šiaurinė, centrinė ir pietvakarinė jos dalys dirvonuoja, o likusi apaugusi spygliuočių (eglių) mišku. 

Šiaurės rytinėje dalyje yra kalvelė, vadinama Kapeliais, Maro kapeliais (Markapiais). Ji ovalo plano, pailga rytų – vakarų kryptimi, 25 x 20 m dydžio, apaugusi medžiais. Kalvelės pietiniame šlaite arčiau papėdės stovi koplytėlė, o į vakarus nuo jos – monumentalus kryžius. 

Teritorijos plotas – 0,59 ha.

### Koplytėlė
Medinė, stačiakampė stačiasienė, vienkamarė, atvira iš priekio, su triišlaičiu stogeliu, virš kurio kyla kaltinis ornamentuotas kryželis. 

Viduje stovi medinė, polichromuota Švč. Mergelės Marijos Širdies skulptūra.  

## Istorija
Įrengtos XVII a. antroje pusėje, veikė iki XVIII a. pabaigos. Jose laidoti Voverių, vėliau - Voveraičių, kaimo gyventojai. Po 1795 m. pradėjus mirusiuosius vežti į Kretingos parapijos kapines, senosiose kapinaitėse nuo XIX a. iki XX a. 2 dešimtmečio be kunigo buvo pakasami nekrikštyti mirę kūdikiai, savižudžiai, šiltinės ir kitų ligų epidemijų aukos.

Seniau kapinėse stovėjo keli monumentalūs mediniai kryžiai, o priešais juos - koplytėlė su Švč. Mergelės Marijos Širdies skulptūra, daryta XIX a. pab. (autorius nenustatytas). Jiems sunykus, žemės savininkas Steponas Pormalis 1936 m. pastatė naują koplytėlę, į kurią perkėlė skulptūrą, o abipus koplytėlės – porą ąžuolinių kryžių. Koplytėlė su skulptūra 1971 m. paskelbta vietinės reikšmės dailės paminklu (unikalus kodas 9568).

Švč. Mergelės Marijos Širdies skulptūrai priskiriama stebuklinga galia. Prie jos žmonės rinkdavosi pasimelsti, susirgę darė įžadus, nelaimei atsitikus prašė užtarimo. Per gegužines pamaldas visas kaimas rinkdavosi prie koplytėlės ir giedojo Visų šventųjų litaniją.

Tarpukariu į vakarus nuo Maro kapelių naujakurių statyboms buvo kasamas žvyras. Žvyrduobėse buvo randama žmonių kaulų ir įvairių įkapių.

Prie kapinių seniau vaidendavosi. Iš jų išeidavusios ir laukuose klaidžiodavusios ugnelės (mirusiųjų vėlės).  

Kapines kaip kultūros paveldo objektą 1935 m. išaiškino Kretingos kraštotyros draugija. 1956 m. jas žvalgė kraštotyrininkas, fotografas Vladas Šaulys, 1959 m. – muziejininkas Juozas Mickevičius, 1992 m. – Julius Kanarskas (Kretingos muziejus), 1995 m. – Kultūros paveldo centras (istorikės Loreta Kazlavickienė, Jadvyga Verksnienė). 1974 m. kartografavo Respublikinis žemėtvarkos projektavimo institutas, 1982 m. – Visasąjunginio žemės ūkio aerofotografinių tyrinėjimų instituto Vakarų filialas. 

Saugotinas kultūros paveldo objektas, turintis archeologinį ir memorialinį vertingųjų savybių pobūdį.

## Šaltiniai
Juozas Grikienis

**Juozas Grikienis** (g. 1927 m. kovo 6 d. Sriubiškiuose, Pandėlio valsčius, Rokiškio apskritis) – Lietuvos filologas, fotožurnalistas.

## Biografija
1952 m. baigė Vilniaus universiteto Istorijos–filologijos fakulteto klasikinės filologijos (sen. graikų ir lotynų kalbų) specialybę.

Nuo 1953 m. žurnalo „Tarybinė moteris“ fotokorespondentas, dirbo žurnalo „Jaunimo gretos“ redakcijoje, vėliau žurnalų „Mokslas ir gyvenimas“, „Kultūros barai“ fotokorespondentas, fotografas bei iliustracijų skyriaus vadovas. Bendradarbiavo žurnale „Katalikų pasaulis“, „Naujasis židinys-Aidai“, kituose leidiniuose. Fotografijos darbų paskelbė įvairiuose rinkiniuose ir albumuose, demonstravo parodose šalyje ir užsienyje. 

## Šaltiniai
Antanas Grigelis (1924)

**Antanas Grigelis** (1924 m. sausio 1 d. Lipliūnuose, Lazdijų valsčius – 2006 m. Vilniuje) – Lietuvos radijo žurnalistas, redaktorius, sporto komentatorius.

## Biografija
1944 m. baigė Merkinės gimnaziją, 1950 m. – prancūzų kalbą Vilniaus valstybinio pedagoginio instituto Užsienio kalbų fakultete.

1945–1946 m. dirbo Leipalingio gimnazijos mokytojas. 1948 m. pradėjo dirbti Lietuvos radijuje: pranešėjas, išleidimo skyriaus vyresnysis redaktorius, viršininkas, vietinių radijo komitetų skyriaus redaktorius–instruktorius. Nuo 1958 m. – Lietuvos radijo ir televizijos sporto žinių redakcijos vadovas, komentatorius, vėliau – skyriaus vedėjas, Paskutiniųjų žinių, Informacijos ir Propagandos vyr. redakcijos vyresnysis redaktorius. Rengė informacines ir sporto laidas, komentavo varžybas, nuo 1957 m. rugsėjo 28 d. – gamtosaugines laidas „Gamta, medžioklė, žūklė“ ir „Gamta – visų namai“. 

## Įvertinimas
* 1967 m. – Vinco Mickevičiaus-Kapsuko premija.

## Šaltiniai
Natalis (Brazilija)

**Natalis** () – miestas rytų Brazilijoje, Atlanto vandenyno pakrantėje; Šiaurės Rio Grandės valstijos sostinė. Miestas įsikūręs prie Potenži upės žiočių, smėlio paplūdimiais ir kopomis pasižyminčioje vandenyno pakrantėje. Yra Augusto Severo tarptautinis oro uostas, jūrų uostas (eksportuojami vaisiai, žuvis, krevetės, sizalis, medvilnė), magistralė į pietinius šalies miestus (San Paulą, Salvadorą).

Svarbiausia ūkio šaka – turizmas. Taip pat auginami vaisiai, verčiamasi žvejyba, tekstilės, odos, maisto pramone.

Natalyje yra 1781 m ilgio, 103 m aukščio *Newton Navarro* tiltas (atidarytas 2007 m.); mieste gausu parkų, tarp jų antras pagal dydį šalyje Kopų parkas (474 ha). Pakrantėje driekiasi eilė vaizdingų paplūdimių (Ponta Negra, Pipa, Ženipabu), yra natūralūs Marakažau baseinai, didžiausias pasaulyje vakarinio anakardžio („kešju“) medis, kuris apima apie 8400 m² teritoriją. Taip pat yra XVI a. „Trijų Karalių“ fortas, 1904 m. Alberto Maranhão teatras ir kt. Gruodžio mėnesį vyksta kasmetinis „Carnatal“ karnavalas.

## Istorija

Europiečiai dabartinio miesto pakrantes pasiekė XVI a. pr., tačiau gyvenviečių įkurta nebuvo. XVI a. pab. portugalai pradėjo kovas su prancūzų piratais ir 1598 m. pradėjo Trijų Karalių forto statybą, o kitais metais įkurta Natalio gyvenvietė (pavadinta pagal portugališką Kalėdų pavadinimą). 1633–1654 m. fortą buvo užvaldę olandai (pervadino *Fort Ceulen*). Vėliau pradėta verstis gyvulininkyste, suklestėjo Natalio uostas (arčiausiai Europos esantis Brazilijos uostas). Vaizdingi kraštovaizdžiai ir tvarkingas miesto planavimas pavertė Natalį svarbiu turistiniu centru.


Image:Prefeitura-Natal.jpg|Miesto rotušė
Image:RuaChileNatalRN.jpg|Istorinis centras
Image:ForteReisMagos-CCBY.jpg|Fortas
File:Morro do Careca Natal Brasil.jpg|Ponta Negros paplūdimys
Lefaucheux M1858

**Lefaucheux M1858** – Prancūzijos karinis revolveris, naudojantis 12 mm smeiginius šovinius, sukurtas Kazimiro Lefoše (). Tai pirmas revolveris, naudojantis metalinius šovinius, ir priimtas į kariuomenės ginkluotę.

1858 m. Lefoše revolveris buvo priimtas į Prancūzijos laivyno ginkluotę. Į Prancūzijos armijos ginkluotę jis nebuvo priimtas, tačiau 1862 m. nedaug jų naudojo Prancūzijos kavalerijos daliniai Meksikoje. Šiuos revolverius pirko Ispanija, Švedija, Italija, Rusija, Norvegija, o JAV pilietinio karo metais – tiek pietiečių Konfederacija, tiek šiauriečių Sąjunga.

## Konstrukcija

Revolveris yra šešiašūvis, su atviru rėmu. Būgnas užtaisomas per būgno galinėje dalyje dešinėje pusėje esančius „vartelius“ su vyriu. Pro „vartelius“ taip pat išmetamos tuščios tūtelės, kurias išstumia pro vamzdį įkišamas išmetimo strypelis.

## JAV pilietinis karas
JAV pilietinio karo metais abi pusės naudojo daug įvairių revolverių, tarp kurių buvo ir *Lefaucheux M1858*. Federalai (šiauriečiai) buvo nupirkę virš 12 tūkst. *Lefaucheux M1858* revolverių, kurie 1862 m. buvo perduoti kavaleristams. Karui tęsiantis, šiuos smeiginius revolverius pakeitė naujai pasirodžiusiais Kolto ir Remingtono revolveriais.

Amerikiečių kareiviai *Lefaucheux M1858* revolverius dažnai vadino „French Trantor“ ('prancūziškieji trantoriai'), kur *tranteris* – Viljamo Tranterio (*William Tranter*) konstrukcijos revolveris.

## Variantai
* Danijos kariuomenė ginkluotėje turėjo revolverį *[[Lefaucheux-Francotte M1865/97]]* naudojusį 11,45 mm centrinio dūžio šovinius.

## Nuorodos
Vytas Jonas Greblikas

**Vytas Jonas Greblikas** (g. 1934 m. lapkričio 25 d. Rudaminoje, Seinų apskritis) – Lietuvos žurnalistas, redaktorius.

## Biografija
1959 m. Vilniaus universiteto Istorijos fakultete baigė žurnalistikos specialybę.

Nuo 1957 m. laikraščio „Lietuvos pionierius“ redakcijos literatūrinis darbuotojas, nuo 1964 m. – skyriaus vedėjas. Rašė vaikų darbinio auklėjimo ir moralės temomis. 1974–1988 m. Užsienio turizmo valdybos Informacijos ir reklamos skyriaus viršininkas, žurnalo „Putešestvije v SSSR“ korespondentas Lietuvai. 1988 m. dirbo Lietuvos kultūros fonde, nuo 1989 m. – laikraščių Lietuvos profsąjungos ir „Pozicija“ atsakingasis sekretorius, redaktoriaus pavaduotojas. 1990 m. mėnraščio „Turizmo horizontai“ redaktorius, 1991–1995 m. laikraščio „Sodra“ vyriausias redaktorius, įmonės „Sodrapress“ direktorius. Daugiausia rašė socialiniais ir teisėsaugos klausimais. 

## Bibliografija
* *Stiklinis laivas*, vaikams, 1960 m.
* *Septynmyliais žingsniais*, vaikams, 1959 m.
* *Smalsutis pasakoja*, vaikams, 1961 m.
* *Rytas*, apsakymų rinkinys, 1965 m.
* *Sauja karšto smėlio*, apsakymų rinkinys, 1994 m.
* *Aidintis vaikystės šauksmas*, novelių apysaka. – Vilnius, Rotas, 2008 m. ISBN 978-9955-832-23-2
* *Pasivaikščiojimas anapus horizonto*, apysakos, apsakymai. – Vilnius, Petro ofsetas, 2009 m. ISBN 9786094200168

## Šaltiniai
Albinas Gražiūnas

**Albinas Gražiūnas (Graževičius)** (1906 m. spalio 13 d. Mankūnuose, Miroslavo valsčius, Alytaus apskritis – 1971 m. liepos 6 d. Niujorke, JAV) – Lietuvos pedagogas, žurnalistas, redaktorius.

## Biografija
Redagavo laikraščius ir žurnalus „Pavasaris“, „Ateitis“, „Vyrų žygiai“, „Žemaičių prietelius“. Buvo vienas iš leidinių „Rytas“, „Skautų aidas“, „Ūkininkas“, „Darbininkas“, „Tėvynės sargas“ redaktorių.

Šalia publicistinių straipsnių ir rašinių kultūros klausimais, nemažai išspausdino humoristinių pasakojimų, pasirašytų pavarde arba *Miko Sidabrėlio* slapyvardžiu. Dalyvavo Lietuvos žurnalistų sąjungos veikloje.

Pasitraukęs į Vokietiją, Augsburgo lietuvių išeivių stovykloje 1945–1949 m. redagavo savaitraščio „Žiburiai“ Literatūros ir kultūros skyrių. Nuo 1949 m. gyveno JAV, redagavo laikraštį „Amerika“, bendradarbiavo leidiniuose „Aidai“, „Kalifornijos lietuvis“, „Lietuvių dienos“, „Tėviškės žiburiai“, „Karys“. 

## Bibliografija
* Lietuva dviejų okupacijų replėse, 1940–1944, Vilnius, Tėvynės sargas, 1996 m.

## Šaltiniai
Vakarinis anakardis

**Vakarinis anakardis** (*Anacardium occidentale*) – anakardinių (*Anacardiaceae*) šeimos visžalis medis. Rūšis kilusi iš Brazilijos, bet dabar auga daugelyje tropinių kraštų (Indijoje, Pietryčių Azijoje, Vakarų ir Rytų Afrikoje, Irane). Auginamas daugiausiai dėl sėklų – **anakardžio riešutų**.

## Pavadinimas
Žodis *anakárdis* į lietuvių kalbą pateko per aplinkines kalbas arba iš taksono vardo, kuris sukurtas dar XVI a. (isp., , , ) pagal graikų *ἀνά* (‘ant’) + *καρδία* (‘širdis’), nes „riešutas“ užauga ant širdį primenančio vaisiaus. Tikrasis pavadinimas (plg. ) – per , ,  – iš indėnų kalbų: tupių-gvaranių *akaîu, akaîá, kaîá*.

## Aprašymas

Tai nedidelis, 10-12 m aukščio medis, dažnai netaisyklingu kamienu ir labai plačia laja. Lapai apie šaką išsidėstę spirališkai, ovalūs, odiški, lygiakraščiai, 4-22 cm ilgio ir 2-15 cm pločio. Žiedai susitelkę iki 26 cm ilgio šluotelėje, smulkūs, žalsvi (vėliau parausta), 7-15 mm ilgio vainiklapiais. Subrandina netikrąjį vaisių – anakardį. Jis yra ovalus arba kriaušiškas, 5-11 cm ilgio, raudonos arba geltonos spalvos. Jis yra valgomas, pasižymi saldžiu kvapu ir skoniu. Minkštimas labai sultingas, o odelė plona, todėl anakardžių vaisių praktiškai neįmanoma transportuoti. Vaisiaus viršūnėje susidaro „tikrasis“ vaisius, vadinamas „anakardžio riešutu“. Tai lenktas, iš dviejų skiltelių sudarytas sausasis kaulavaisis, jo viduje yra sėkla. Šviežiose sėklose gausu odos alergiją sukeliančios anakardžio rūgšties, tačiau pakepinti anakardžio „riešutai“ yra tinkami valgymui.

Didžiausias pasaulyje vakarinio anakardžio medis auga Brazilijoje, Natalio mieste (užima 7500 m² plotą). 

## Naudojimas

Iš anakardžio sulčių gaminami gaivūs tropiniai gėrimai ir kokteiliai, o Goa – alkoholinis gėrimas. Malaizijoje anakardžio lapai dedami į salotas. Anakardžio „riešutai“ valgomi sūdyti, su cukrumi arba su šokoladu, jų dedama į konditerinius gaminius.

## Produkcija

Per metus pasaulinė anakardžių produkcija siekia beveik 790 000 tonų (2018 m. duomenys). Per 2008–2018 m. laikotarpį produkcija išaugo trečdaliu. Daugiausiai anakardžių užauginama Vakarų Afrikoje (daugiau nei trečdalis viso pasaulinio kiekio; ypač daug Dramblio Kaulo Krante), Indijoje, Vietname. Didžioji dalis produkcijos eksportuojama, daugiausiai į JAV, Vokietiją, Didžiąją Britaniją, Australiją, Kanadą, Prancūziją ir kitur.

## Maistinė vertė

100 g šviežių anakardžio „riešutų“ yra: 43,85 g augalinių riebalų, 30,19 g angliavandenių, 18,22 g baltymų, vitaminų B5, B6, B1, B3, C, mangano, fosforo, magnio, cinko ir kt.

## Galerija


Image:Anacardium_occidentale_-_Köhler–s_Medizinal-Pflanzen-010.jpg|Požymiai
Image:Anacardium occidentale 0012.jpg|Žiedai
Image:Cashew Brazil tree.jpg|Medis
Image:Cashews.jpg|Vaisiai
Image:CashewSnack.jpg|Kepinti riešutai
Image:Maior Cajueiro do Mundo 2011.jpg|Didžiausias medis pasaulyje


## Šaltiniai

## Nuorodos
* Straipsnis su nuotraukomis apie anakardžių riešutų apdirbimą (delfi.lt, 2012-03-17)
Valparaiso provincija

**Valparaiso provincija** () – viena iš Čilės provincijų, sudarančių Valparaiso regioną. Administracinis centras – Valparaisas.

2010 m. nuo Valparaiso provincijos atskirta Marga Margos provincija.

## Geografija
Provincija yra Valparaiso regiono vakarinėje dalyje. Ji ribojasi:
* šiaurėje – su Petorkos provincija;
* rytuose – su Melpiljos provincija, Kiljotos provincija, Marga Margos provincija ir Čiakabuko provincija;
* pietuose – su San Antonijo provincija;
* vakaruose – su Ramiuoju vandenynu.

## Administracinis suskirstymas

Provinciją sudaro 7 komunos:
* Valparaiso komuna. Centras – Valparaisas
* Vinja del Maro komuna. Centras – Vinja del Maras
* Konkono komuna. Centras – Konkonas
* Kintero komuna. Centras – Kinteras
* Pučunkavi komuna. Centras – Pučunkavi
* Kasablankos komuna. Centras – Kasablanka
* Chuano Fernandeso komuna. Centras – San Chuan Bautista

## Šaltiniai
Deseado departamentas

**Deseado departamentas** () – departamentas Argentinoje, Santa Kruso provincijos šiaurės rytuose. Administracinis centras – Puerto Deseadas.

Departamentas pavadintas pagal pro jį tekančią Deseado upę. Tai pats didžiausias departamentas Argentinoje, savo plotu lenkiantis kai kurias provincijas (Chuchujaus, Misioneso, Ugnies Žemės).

## Savivaldybės

Departamente yra 11 savivaldybių:

* Kaleta Olivija
* Kanjadon Sekas
* Ficrojus
* Charamiljas
* Koluel Kaikė
* Pampa Alta
* Tres Serosas
* Las Herasas
* Piko Trunkadas
* Puerto Deseadas
* Tejeras

Didžiausios gyvenvietės (2022 m.):
* Kaleta Olivija (56,3 tūkst.)
* Piko Trunkadas (25,1)
* Las Herasas (24,7)
* Puerto Deseadas (16,7)
* Kanjadon Sekas (0,9)
* Ficrojus (0,4)
* Koluel Kaikė (0,3)
* Charamiljas (0,3)
* Tejeras (0,08)

## Šaltiniai
Belgijos valstybės saugumo tarnyba

**Belgijos valstybės saugumo tarnyba** (; ) – civilinė Belgijos žvalgybos institucija, pavaldi Justicijos ministerijai (o kita Belgijos žvalgyba, Belgijos bendrosios informacijos ir saugumo tarnyba, yra pavaldi Gynybos ministerijai).  

Dabartinis Belgijos VST direktorius yra *Alain Winants*, prieš jį direktoriumi buvo *Koen Dassen*, kuris prarado postą po to, kai VST praganė spėjamą kurdą teroristą *Fehriye Erdal*.

## Funkcijos
Pagrindinė VST užduotis yra:
* rinkti, analizuoti ir apdoroti visą žvalgybinę informaciją, kuri gali pasirodyti svarbi užkirsti kelią bet kuriai veiklai, kuri gali būti grėsminga valstybės vidiniam ar išoriniam saugumui, demokratinei ir/ar konstitucinei tvarkai, tarptautiniams santykiams;
* atlikti su saugumu susijusius tyrimus,
* atlikti tam tikrų asmenų apsaugos užduotis. Taip saugomi kai kurie Belgijoje besilaikantys žmonės, pvz., valstybių vadovai. 

## VST direktoriai
Nuo Antrojo pasaulinio karo laikų Belgijos VST vadovavo šie direktoriai():
* Robert de Foy (1933–1940 ir 1947–1958 m.)
* Fernand Lepage (1940–1944 m.) (veikė kaip Belgijos vyriausybės tremtyje Londone dalis)
* Ludovicus Caeymaex (1958–1977 m.)
* Albert Raes (1977 – June 1990 m.)
* Stephane Schewebach (1990–1993  m., ad interim)
* Bart van Lijsebeth (1994 – 1999 m. rugsėjis)
* Godelieve Timmermans (2000 m. birželis – 2002 m. rugpjūtis)
* Koen Dassen (2002 m. rugsėjis – 2006 m. vasaris)
* Alain Winants (2006 m. spalio 27 d. – dabar)

## Parlamentinė priežiūra
XX a. 9-tą dešimtmetį eilė įvykių, pvz., Brabanto žudynės (1982-1985 m.), teroristinių grupių, kaip kad komunistinė *Cellules Communistes Combattantes* ir neonacistinė *Westland New Post*, veikla, sukėlė susidomėjimą šalies policija ir žvalgybos organizacijomis bei nepasitenkinimą jų neefektyvumu. 

1991 m., po dviejų vyriausybės tyrimų buvo įkurtas nuolatinis parlamento komitetas (), kuris turėjo organizuoti šių institucijų parlamentinę (federalinio Belgijos parlamento) priežiūrą. Iki tol šios organizacijos buvo be jokios išorinės priežiūros. 1998 m. buvo išleisti įstatymai, tvarkantys šių institucijų funkcijas ir metodus. 

## Teisės
2006 m. buvo išplėsto VST teisės, nes iki tol VST beveik neturėjo policinių galių, galėjo tik rinkti informaciją ir ją analizuoti. VST galėdavo tik sekti žmones, bet ne suimti. 2006 m. buvo leista naudoti vadinamuosius „specialiuosius tyrimo metodus“. Suteiktos papildomos galios (pvz., klausytis telefonų pokalbių, įeiti į žmonių, įtariamų dalyvaujant teroristų veikloje, butus jiems nežinant, sulaikyti ir apklausti žmones) leido VST efektyviau dirbti. Visa tai prižiūri specialiai paskirti teisėjai. Po šios reformos Belgijos VST pasidarė panaši į analogiškas institucijas kitose šalyse, tačiau jie turi mažiau galių, nei jų kolegos D. Britanijoje ar Prancūzijoje.
Black and White America

**Black and White America** – 9-tas studijinis Lenny Kravitz albumas. Jis buvo išleistas 2011 m. rugpjūčio pabaigoje.

2010 m. gruodžio 13 d. L. Kravitz paskelbė, kad naujasis albumas vadinsis „Black and White America“. Tai bus pirmas kartas, kuomet Lenny albumą išleis „Roadrunner Records“ ir „Atlantic Records“ įrašų kompanijos.

2011 m. gegužės 2 d. Lenny pranešė, kad baigė albumo įrašus.

## Albumo dainos
# Black and White America 4:35
# Come On Get It 4:26
# In the Black 3:24
# Liquid Jesus 3:28
# Rock Star City Life 3:24
# Boongie Drop (feat. Jay-Z & DJ Military) 3:49
# Stand 3:20
# Superlove 3:29
# Everything 3:38
# I Can’t Be Without You 4:48
# Looking Back On Love 5:36
# Life Ain’t Ever Been Better Than It Is Now 4:17
# The Faith of a Child 4:06
# Sunflower (feat. Drake) 4:14
# Dream 5:11
# Push 4:23

Specialaus leidimo papildomos dainos

# War 4:12
# Black And White America (Acoustic) 3:07

## Šaltiniai
William Dampier

**Viljamas Dampiras** (; 1651-1715) – anglų piratas, rašytojas ir mokslininkas. Pirmasis žmogus, trissyk apiplaukęs aplink pasaulį, taip pat pirmasis sudarė Naujosios Gvinėjos ir Naujosios Olandijos (Australijoje) žemėlapius. Pirmasis aprašė įvairius Australijos gyvūnus, jo gamtos stebėjimo darbais vėliau naudojosi Čarlzas Darvinas bei Aleksandras fon Humboltas. Be to, Dampier raštuose yra pirmą sykį aptinkami užrašyti angliški žodžiai *sub-species* (porūšis), *avocado* (avokadas), *chopsticks* (valgomosios lazdelės) ir kiti.

Jo vardu pavadintas sąsiauris tarp Naujosios Gvinėjos ir Naujosios Britanijos, salų grupė, pusiasalis Australijoje.

## Šaltiniai
Belgijos bendrosios informacijos ir saugumo tarnyba

**Belgijos bendrosios informacijos ir saugumo tarnyba**, *BIST* ; ) – Belgijos karinės žvalgybos tarnyba, pavaldi nacionalinės gynybos ministrui. Kita Belgijos žvalgybos tarnyba yra civilinė Belgijos valstybės saugumo tarnyba.

BIST direktorius dar vadinamas *Assistant Chief of Staff Intelligence and Security, ACOS IS* ('štabo viršininko padėjėjas žvalgybai ir saugumui') ir įeina į Belgijos ginkluotųjų pajėgų gynybos štabą. 

Tarnyba turi keturis skyrius:
* Žvalgybos skyrius,
* Saugumo skyrius,
* Saugumo žvalgybos skyrius,
* Paramos skyrius.
Iván Zamorano

**Ivanas Luisas Samoranas Samora** (*Iván Luis Zamorano Zamora*; g. 1967 m. sausio 18 d.) – buvęs Čilės futbolininkas, puolėjas. Atstovavo Čilės nacionalinei rinktinei.

Kartu su Marselu Salasu – vienas žymiausių visų laikų Čilės futbolininkų.

## Karjera
Profesionalo karjerą pradėjo Čilės klube „Cobresal“, po keleto sezonų, 1988 m. persikėlė į Šveicariją, „St. Gallen“ klubą. Jame žaidė itin rezultatyviai, todėl pakviestas į „Sevilla“ klubą, o 1992 m. už 5 mln. dolerių perėjo į „Real Madrid“. Samoranas tapo rezultatyviausiu komandos žaidėju, padėjo laimėti šalies futbolo taurę ir čempionatą. 1996 m. perėjo į „Internazionale“, kur pradžioje buvo pagrindiniu puolėju, bet vėliau užleido savo poziciją Ronaldo. 1998 m. Samoranas įmušė įvartį UEFA taurės finale. 2001 m. žaidėjas rungtyniavo Meksikoje, o karjerą baigė Čilės klube „Colo-Colo“.

## Rinktinė
Čilės rinktinėje žaidė 14 metų, per tą laiką įmušė 34 įvarčius.

## Laimėjimai

### Komandiniai
; Trasandino
* Segunda División (1): 1985
; Cobresal
* Copa Chile (1): 1987
; Real Madrid
* Copa del Rey (1): 1993
* Supercopa de España (1): 1993
* La Liga (1): 1994–95
; Internazionale
* UEFA taurė (1): 1997–98
; Club América
* Primera División de México (1): 2002
; 
* Olimpinės žaidynės (1): bronza – 2000

### Asmeniniai
* EFE trofėjus (2): 1992–93, 1994–95
* Pichichi trofėjus (1): 1994–95

## Dalyvavimas čempionatuose

|}

## Išnašos

## Nuorodoss
* Transfermarkt
* Globalsportsarchive
It Is Time for a Love Revolution

**It Is Time for a Love Revolution** – 8-tas studijinis Lenny Kravitz albumas. Jis buvo išleistas 2008 m. vasario 5 d.

Billboard 200 albumas debiutavo 4 vietoje, o per pirmąją savaitę buvo nupirktas 73 000 kopijų tiražu.

## Albumo dainų sąrašas
# „Love Revolution“ (Lenny Kravitz, Craig Ross) – 3:14
# „Bring It On“ (Kravitz) – 3:35
# „Good Morning“ (Kravitz, Tony LeMans) – 4:17
# „Love Love Love“ (Kravitz, Ross) – 3:21
# „If You Want It“ (Kravitz, Ross) – 5:08
# „I’ll Be Waiting“ (Kravitz, Ross) – 4:19
# „Will You Marry Me“ (Kravitz, Ross) – 3:44
# „I Love the Rain“ (Kravitz) – 4:44
# „A Long and Sad Goodbye“ (Kravitz, Ross) – 5:58
# „Dancin' Til Dawn“ (Kravitz, Ross) – 5:09
# „This Moment Is All There Is“ (Kravitz) – 5:07
# „A New Door“ (Kravitz) – 4:39
# „Back in Vietnam“ (Kravitz) – 3:45
# „I Want to Go Home“ (Kravitz) – 5:06

## Šaltiniai
The Times

**The Times** – britų dienraštis, leidžiamas Londone nuo 1785 m. Vienas seniausių ir įtakingiausių šalies ir pasaulio laikraščių. Spausdina tarptautines ir šalies vidaus naujienas. Nuo 1996 m. eina ir internete.

Laikraštį leidžia „Times Newspapers Limited“, kuri nuo 1981 m. yra „News International“ antrinė įmonė, o ši priklauso žiniasklaidos milžinei „News Corporation“, kuriai vadovauja Rupertas Merdokas. 

## Istorija

1785 m. sausio 1 d. laikraštį įsteigė verslininkas ir spaustuvininkas Džonas Volteris (*John Walter*). Tuomet laikraštis vadinosi „The Daily Universal Register“. 1788 m. sausio 1 d., po 940 leidimų, laikraštis buvo pervadintas į „The Times“. Tuomet spausdino komercines naujienas, skelbimus ir skandalus.

„The Times“ 1932 m. įdiegė Times New Roman šriftą, vėliau tapusį vienu populiariausių spaudoje, ir naudojo jį iki 1972 m.

Laikraštis buvo spausdinamas *[[broadsheet]]* formatu 219 metų, bet 2004 m. perėjo prie glausto *[[tabloid]]* formato, kad patrauktų jaunesnių skaitytojų dėmesį ir taip pat dėl to, kad įtiktų žmonėms, į darbą važiuojantiems viešuoju transportu.

## Priedai ir kiti leidiniai
Turi priedus „Times2“ (laisvalaikis), „The Game“ (sportas), „Saturday Review“ (šeštadieninis; menas, literatūra), „The Times Magazine“ (šeštadieninis; įžymybių gyvenimas, mada, buitis), taip pat seserinį sekmadieninį laikraštį „The Sunday Times“.

Nuo 1902 m. leidžia visuomenės ir literatūros žurnalą „The Times Literary Supplement“, nuo 2009 m. – mėnesinį mokslo žurnalą „Eureka“.

Taip pat pasaulyje yra leidžiami kiti panašų pavadinimą turintys laikraščiai, pvz., „The New York Times“, „The Los Angeles Times“, „The Times of India“, „The Irish Times“ ir kt.

## Savininkai
* John Walter (1785–1803 m.)
* John Walter II (1803–1847 m .)
* John Walter III (1847–1894 m .)
* Arthur Fraser Walter (1894–1908 m.)
* Alfred Harmsworth (1908–1922 m.)
* Astor šeima (1922–1966 m.)
* Roy Thomson (1966–1981 m.)
* „News UK“ („News Corp“ antrinė įmonė), vadovaujama Ruperto Merdoko (1981–)

## Šaltiniai
Belgijos karališkoji palyda

**Belgijos karališkoji palyda** – dabar Belgijos monarchų karališkąją palydą sudaro federalinės policijos daliniai. Prieš sujungiant Belgijos žandarmeriją ir policiją palydą sudarydavo žandarmerija. Yra dvi karališkosios palydos – raitoji palyda ir motociklų palyda. 

Belgijos monarchus raitoji palyda lydėjo valstybinėmis progomis nuo Belgijos nepriklausomybės 1830 m. Iki 1938 m. palydos padaliniai būdavo iš Belgijos armijos kavalerijos dalinių. 1938 m. buvo sudaryta nuolatinė Karališkoji palyda, buvusi žandarmerijos dalis. Palydos uniformą tada buvo lokinė, juodas kitelis, balti bridžiai, tokia ji yra iki šiol. Ši uniforma buvo žandarmerijos uniforma iki 1914 m. 

Dabar palydą užtikrina federalinės policijos bendrojo rezervo kavalerijos dalinys. 132 karališkosios palydos raiteliai jodinėja brabantais.  

1960 m. sausio 5 d. karalius Boduenas I suteikė žandarmerijai privilegiją sudaryti motorizuotą dalinį, kuris užsiimtų jo ir svarbių svečių eskortavimu. 
Dabar motociklų palydą užtikrina federalinės policijos provincinis Brabanto eismo policijos dalinys.
Rimgaudas Valentinas Graibus

**Rimgaudas Valentinas Graibus** (g. 1939 m. gegužės 21 d. Pagrandžiuose, Rokiškio apskritis) – Lietuvos agronomas, poetas, žurnalistas, redaktorius.

## Biografija
1958 m. baigė Rokiškio E.Tičkaus vidurinę mokyklą, 1963 m. – Lietuvos žemės ūkio akademijos Agronomijos fakultetą.

Nuo 1964 m. žurnalo „Mūsų sodai“ vyriausiojo redaktoriaus pavaduotojas, skyriaus redaktorius, atsakingasis sekretorius, nuo 1992 m. – šio žurnalo vyriausias redaktorius, 1995–1999 m. – UAB „Mūsų sodai“ vadovas–vyriausias redaktorius.

Paskelbė straipsnių žemės ūkio ir visuomenės gyvenimo klausimais. 

## Bibliografija
* *Vasaros žemė*: eilėraščiai. – Vilnius: Vaga, 1975 m.
* *Eraičinų vėsa*: eilėraščiai. – Vilnius: Vaga, 1979 m.
* *Vėjo žiedas*: eilėraščiai. – Vilnius: Vaga, 1982 m.
* *Lekia baltas rugpjūtis*: eilėraščiai. – Vilnius: Vaga, 1986 m.
* *Atmink upės šlamesį*: eilėraščiai. – Vilnius: Periodika, 1990 m.
* *Akivaras*: eilėraščiai. – Vilnius: Periodika, 1991 m.
* *Sapno paukštė*: eilėraščiai. 1994 m.
* *Atleisk*: eilėraščiai. – Vilnius: Pradai, 1998 m.
* *Švelnumas*: eilėraščiai. – Vilnius: Žuvėdra, 1999 m.
* *Dega gyvenimas tyliai*: eilėraščiai. – Vilnius: Žuvėdra, 2001 m.
* *Vėjo sūpuoklės*: eilėraščiai. – Vilnius: Trys žvaigždutės, 2002 m.
* *Čigonės kortos*: humoristiniai eilėraščiai. – Vilnius: Trys žvaigždutės, 2003 m.
* *Griaustinis žiemą*: eilėraščiai. – Vilnius: Trys žvaigždutės, 2004 m.
* *Baltas lietus*: eilėraščių rinktinė. – Vilnius: Trys žvaigždutės, 2005 m.
* *Žaibo parašas*: eilėraščiai. – Vilnius: Trys žvaigždutės, 2006 m.
* *Meilės temperatūra*: eilėraščiai. – Vilnius: Trys žvaigždutės, 2007 m.
* *Myliu*: meilės eilėraščių rinktinė.- Vilnius: Trys žvaigždutės, 2009 m.

## Įvertinimas
* Šakių rajono kolūkio „Už taiką“ premija už eilėraštį kaimo tematika.
* 2007 m. Pauliaus Širvio literatūrinė premija

## Šaltiniai
Pranas Grabijolas

**Pranas Grabijolas** (g. 1931 m. sausio 4 d. Turloviškėse, Trakų apskritis) – Lietuvos žurnalistas, redaktorius.

## Biografija
1950 m. baigė Kaišiadorių gimnaziją, 1966 m. – Vilniaus universitete žurnalistikos specialybę.

Nuo 1950 m. Kaišiadorių apskrities laikraščio „Bolševikiniu keliu“ redakcijos literatūrinis darbuotojas; nuo 1952 m. Kaišiadorių rajono laikraščio „Bolševikiniu keliu“ atsakingasis sekretorius, 1959–1962 m. redaktorius, nuo 1962 m. laikraščio, pervadinto „Komunistiniu keliu“, vėliau „Į komunizmą“ – redaktoriaus pavaduotojas, nuo 1973 m. laikraščio, nuo 1989 m. pavadinto „Kaišiadorių aidai“ redaktorius, 1991 m. pabaigoje atsisakė redaktoriaus pareigų. 

## Bibliografija
* 1973 m. Vinco Mickevičiaus-Kapsuko premija už publikacijas žemės ūkio tematika.

## Šaltiniai
Liutaveras Grabauskas

**Liutaveras Aleksandras Grabauskas ** (g. 1935 m. rugpjūčio 28 d. Kaune) – Lietuvos dailininkas, žurnalistas, redaktorius.

## Biografija
1951 m. baigė Kauno aukštesniąją dailės mokyklą.

Nuo 1956 m. dirbo savaitraščio „Kalba Vilnius“, nuo 1958 m. laikraščio „Vakarinės naujienos“, žurnalo „Pergalė“ redakcijose. Nuo 1971 m. leidinio „Tarybų darbas“, žurnalo „Laikas ir įvykiai“ meninis redaktorius. 1973–1990 m. – žurnalo „Mokslas ir technika“, 1990–1992 m. – žurnalų „The Economist of Lithuania“ ir „Pasaulis“ meninis redaktorius.

Sukūrė 3 animacinius filmus, iliustravo apie 20 knygų vaikams.

## Šaltiniai
Jadvyga Godunavičienė

**Jadvyga Giedraitė-Godunavičienė** (1932 m. spalio 7 d. Klaipėdoje – 2019 m. lapkričio 29 d. Vilniuje) – Lietuvos žurnalistė, poetė.

## Biografija
Klaipėdą užėmus hitlerinei Vokietijai, šeima persikėlė į Šventąją. 1939–1946 m. mokėsi Šventosios šešiametėje mokykloje, 1946–1949 m. Palangos gimnazijoje, kur buvo literatų būrelio narė. 1949 m. kartu su šeima ištremta į Krasnojarsko kraštą. 1949–1951 m. Tasiejevo rajone dirbo kolūkyje, 1951–1954 m. miškų chemijos ūkyje miško darbininke. 1954–1958 m. Tasiejevo rajono Troickojės vidurinės mokyklos būrelių vadovė. Kaip solistė dalyvavo meno saviveikloje. Į Lietuvą grįžo 1958 m.

1958–1960 m. mokėsi Palangos vakarinėje vidurinėje mokykloje. 1958–1964 m. dirbo buhaltere Palangos prekybos valdyboje. 1960–1966 m. Vilniaus valstybinio Vinco Kapsuko universiteto neakivaizdiniame skyriuje studijavo žurnalistikos specialybę. 1964–1965 m. Kretingos rajono laikraščio „Švyturys“ redakcijos korektorė ir žurnalistė. Nuo 1965 m. gyveno Vilniuje, dirbo laikraščio „Vakarinės naujienos“ redakcijos naujienų skyriuje, nuo 1967 m. šio laikraščio kultūros skyriaus darbuotoja. 1999–2007 m. Lietuvos nacionalinio muziejaus atstovė spaudai.

1988 m. dalyvavo kuriant Vilniaus politinių kalinių ir tremtinių bendriją, iki 1995 m. jos valdybos narė, nuo 2006 m. etikos komisijos narė.

Parašė daug reportažų, teatro spektaklių, knygų, dailės parodų anotacijų ir recenzijų, apybraižų apie kultūros žmones. Taip pat rašė apie Sibiro tremtį, žmones, kalėjusius lageriuose. 1994 m. „Vyturio“ leidyklos išleistoje keleto autorių knygoje „Ešelonų sesės“ išspausdintos Sibire rašyto dienoraščio ištraukos „Ar grįšim kada?“.

## Bibliografija

* Neišskrisk, baltas paukšti: eilėraščiai. – Vilnius: Petro ofsetas, 2002. – 95 p. – ISBN 9955-534-10-9
* Juodalksni, broli mano… : eilėraščiai. – Vilnius: Petro ofsetas, 2006. – 95 p. – ISBN 9955-668-43-1
* Vėjas į veidą… : iš atminties paraščių… – Vilnius: Kultūros studijos, 2017. – 104 p.: iliustr. – ISBN 978-609-95645-5-5


## Įvertinimas
* 1981 m. LSSR nusipelniusi žurnalistė
* 2014 m. LŽS medalis „Už nuopelnus žurnalistikai“

## Šaltiniai
Baptism

**Baptism** – 7-tas studijinis Lenny Kravitz albumas, išleistas 2004 m. gegužės 18 d. Billboard 200 tope albumas pasiekė 14 vietą.

## Dainų sąrašas
# „Minister of Rock 'n Roll“
# „I Don’t Want to Be a Star“
# „Lady“
# „Calling All Angels“
# „California“
# „Sistamamalover“
# „Where Are We Runnin'?“
# „Baptized“
# „Flash“
# "What Did I Do with My Life? "
# „Storm“ (su Jay-Z)
# „The Other Side“
# „Destiny“
# „Uncharted Terrain“ (papildoma daina Japonijos rinkai)

## Šaltiniai
Lenny

**Lenny** – 6-as studijinis Lenny Kravitz albumas išleistas 2001 m. spalio 30 d. Albumas Billboard 200 tope pasiekė 12 vietą.

Pagrindinis albumo singlas „Dig In“ pasiekė JAV 31 vietą pagal pardavimus ir lėmė, kad Kravitz ketvirtą kartą iš eilės laimėjo Grammy apdovanojimą geriausio roko atlikėjo kategorijoje.

## Dainų sąrašas
# „Battlefield of Love“
# „If I Could Fall in Love“
# „Yesterday Is Gone (My Dear Kay)“
# „Stillness of Heart“
# „Believe in Me“
# „Pay to Play“
# „A Million Miles Away“
# „God Save Us All“
# „Dig In“
# „You Were in My Heart“
# „Bank Robber Man“
# „Let’s Get High“

## Šaltiniai
Greatest Hits (Lenny Kravitz)

**Greatest Hits** – geriausių Lenny Kravitz kūrinių albumas išleistas 2000 m. spalio 24 d. Albume buvo dainos iš įvairių Lenny albumų ir daina „Again“, kuri prieš tai nebuvo niekur išleista. Ši daina Billboard Hot 100 tope pasiekė 4 vietą.

Dainas albumui parinko Lenny prodiuserinė kompanija Virgin Records. Į albumą kompanija sudėjo tik aukščiausias vietas topuose užėmusias dainas.

Albumas Billboard 200 tope pasiekė 2 vietą. Iki 2008 m. JAV buvo parduota 4,5 milijono albumo kopijų, o visame pasaulyje daugiau nei 10,5 milijono.

## Originalaus leidimo dainų sąrašas

### Japoniška albumo versija
Albumo versijoje, skirtai Japonijai, 12 daina buvo „Is There Any Love In Your Heart“.

### Albumo perleidimas
2005 m. albumas buvo išleistas iš naujo su dviem papildomomis dainomis – „Dig In“ ir „Where Are We Runnin'?“ iš albumų Lenny ir Baptism.

## Šaltiniai
5 (albumas)

**5** – 5-as studijinis Lenny Kravitz albumas, išleistas 1998 m. gegužės 12 d.

Albume buvo tokie hitai kaip „Fly Away“ ir „I Belong to You“. Jų populiarumo dėka Lenny laimėjo du Grammy apdovanojimus geriausio roko vokalisto kategorijoje. Albumas Billboard 200 tope pasiekė 28 vietą.

## Originalaus leidimo dainų sąrašas

## Singlai iš albumo
* „If You Can’t Say No“ #48 JK
* „I Belong To You“ # 71 US #75 JK
* „Thinking Of You“
* „Fly Away“ #1 UK #12 JAV
* „American Woman“ #49 JAV
* „Black Velveteen“
Nusratas Fate Ali Chanas

**Nusratas Fate Ali Chanas** (; g. 1948 m. spalio 13 d. – m. 1997 m. rugpjūčio 16 d.) – pasaulinio garso muzikantas iš Pakistano, sufijų sakralinės muzikos kavali (*Qawwali*) atlikėjas. Laikomas vienu geriausių dainininkų pasaulyje – jo balsas apėmė 6 oktavas, Ali Chanas galėjo dideliu intensyvumu dainuoti keletą valandų be pertraukos. Nusratas Fate Ali Chanas ženkliai prisėjo prie sufijų muzikos populiarinimo pasaulyje.

## Biografija
Nusratas Fate Ali Chanas gimė Faisalabade, buvo penktasis vaikas ir pirmasis sūnus kavali atlikėjo, muzikologo Fate Ali Chano šeimoje. Chanų giminė kavali muziką atlikinėjo jau 600 metų. Nusratas Fate taip pat nuo pat jaunystės pradėjo lavintis muzikoje – grojo tabla, lankė klasikinio dainavimo (chajal) pamokas. 1964 m. Nusrato tėvas mirė, todėl jo mokymu apsiėmė jo dėdės – Salamatas ir Mubarakas Ali Chanai.

1971 m. Nusratas Fate Ali Chanas tapo giminės kavali grupės lyderiu. Grupė pavadinta *Nusrat Fateh Ali Khan, Mujahid Mubarak Ali Khan & Party*. Debiutavo Pakistano radijo festivalyje, vėliau sukūrė hitu tapusią dainą *Haq Ali Ali*. Pasirašė kontraktą su britų įrašų kompanija „Oriental Star Agencies“, dalyvavo koncertuose Jungtinėje Karalystėje.

Dainininkas susipažino su žymiu britų muzikantu Pyteriu Gabrieliu ir 1985 m. prisidėjo kuriant jo albumą **. Su kanadiečių prodiuseriu Maiklu Bruku įrašė albumus *Mustt Mustt* (1990 m.) ir *Night Song* (1996 m.), prisidėjo įrašant muziką filmams *Dead Man Walking*, *Natural Born Killers*, *Bandit Queen*, įvairiems indų, pakistaniečių filmams. Pyterio Gabrielio įrašų kompanija „Real World Records“ padėjo Nusratui Fate Ali Chanui išleisti solinius albumus.

1992–1993 m. Nusratas Fate Ali Chanas grojo Vašingtono universiteto etnomuzikologijos departamente, dalyvavo WOMAD pasaulio muzikos festivalyje ir daugelyje kitų renginių. 1997 m. jo albumas *Intoxicated Spirit* nominuotas Grammy apdovanojimui geriausio tradicinės muzikos albumo kategorijoje.

1997 m. Nusratas Fate Ali Chanas dėl inkstų veiklos sutrikimo paguldytas į Londono ligoninę, kur po kelių dienų mirė nuo širdies smūgio. Jo kūnas palaidotas Faisalabade.

Nusratas Fate Ali Chanas per savo karjerą išleido 125 albumus, jis laikomas žymiausiu visų laikų kavali atlikėjų. 1987 m. apdovanotas Pakistano prezidento „atlikėjo apdovanojimu“, 1995 m. gavo UNESCO muzikos apdovanojimą, 1996 m. apdovanotas Monrealio filmų festivalyje. Po mirties įtrauktas į geriausių Azijos atlikėjų sąrašą, „National Public Radio“ Chaną įtraukė į geriausio pasaulyje balso savininkų sąrašą, CNN įtraukė į geriausių paskutinio penkiasdešimtmečio muzikos ikonų dvyliktuką.

Apie dainininką sukurti 5 dokumentiniai filmai, įrašyta keliasdešimt koncertinių filmų.

## Nuorodos
* 
* Nusrato Al Chano kūrinys „Passion“ (su Peter Gabriel)
Circus

**Circus** – 4-as studijinis Lenny Kravitz albumas, išleistas 1995 m. rugsėjo 12 d. Billboard 200 albumų tope jis pasiekė 5 vietą. Šis albumas tapo pirmuoju atlikėjo albumu, pasiekusiu JAV tope pirmąjį 10-ką.

## Dainų sąrašas
# „Rock and Roll Is Dead“ (Kravitz) – 3:23
# „Circus“ (DeVeaux, Britten) – 4:48
# „Beyond the 7th Sky“ (Ross, Kravitz) – 4:54
# „Tunnel Vision“ (Kravitz) – 4:19
# „Can’t Get You Off My Mind“ (Kravitz) – 4:34
# „Magdalene“ (Kravitz) – 3:48
# „God Is Love“ (Kravitz, Hirsch) – 4:26
# „Thin Ice“ (Ross, Kravitz) – 5:33
# „Don’t Go and Put a Bullet in Your Head“ (Kravitz) – 4:22
# „In My Life Today“ (Ross, Kravitz) – 6:29
# „The Resurrection“ (Ross, Kravitz) – 4:28
Are You Gonna Go My Way

**Are You Gonna Go My Way** – trečias studijinis Lenny Kravitz albumas, išleistas 1993 m. kovo 9 d. Tai buvo pirmas Lenny albumas pasiekę JAV Billboard 200 tope pirmąjį 20-tuką, o Jungtinėje Karalystėje ir Australijoje pasiekęs pirmąsias vietas.

Albumas buvo puikiai įvertintas klausytojų ir kritikų. Iki šiol manoma, kad šis albumas yra vienas geriausių Lenny biografijoje.

## Originalaus leidimo dainos
# „Are You Gonna Go My Way“ (Kravitz, Craig Ross) – 3:31
# „Believe“ (Kravitz, Hirsch) – 4:50
# „Come On and Love Me“ (Kravitz) – 3:52
# „Heaven Help“ (Gerry DeVeaux, Terry Britten) – 3:10
# „Just Be a Woman“ (Kravitz) – 3:50
# „Is There Any Love in Your Heart“ (Kravitz, Ross) – 3:39
# „Black Girl“ (Kravitz) – 3:42
# „My Love“ (Kravitz, Ross) – 3:50
# „Sugar“ (Kravitz) – 4:00
# „Sister“ (Kravitz) – 7:02
# „Eleutheria“ (Kravitz) – 4:48

## Albumo pasiekimai topuose

## Šaltiniai
Mama Said

**Mama Said** – antrasis studijinis Lenny Kravitz albumas, išleistas 1991 m. balandžio 2 d. Šis albumas tapo pirmuoju atlikėjo albumu pasiekusiu JAV Billboard 200 tope pirmąjį 40-tuką (39 vieta). JK topuose albumas pasiekė dar aukštesnę vietą – 8.

## Dainų sąrašas
# „Fields of Joy“ – 4:03 (Kamen, Fredricks, ar. Neslund, Kravitz)
# „Always on the Run“ (kartu su Slash) – 3:57 (Kravitz, Slash)
# „Stand by My Woman“ – 4:16 (Kravitz, Hirsch, Pasch, Krizan)
# „It Ain’t Over 'til It’s Over“ – 3:55
# „More Than Anything In This World“ – 3:43
# „What Goes Around Comes Around“ – 4:40
# „The Difference Is Why“ – 4:48
# „Stop Draggin' Around“ – 2:37
# „Flowers for Zoë“ – 2:45
# „Fields of Joy (Reprise)“ – 3:57 (Kamen, Fredricks, arr. Kravitz)
# „All I Ever Wanted“ – 4:04 (Kravitz, Sean Ono Lennon)
# „When the Morning Turns to Night“ – 2:58
# "What the Fuck Are We Saying? " – 5:13
# „Butterfly“ – 1:50

## Šaltiniai